**Ireen Wüst** (s. 1. huhtikuuta 1986 Goirle, Alankomaat) on alankomaalainen pikaluistelija. Wüst on voittanut kaksitoista olympiamitalia, joista kuusi kultaista, ja on siten eniten mitaleja olympialaisissa kerännyt pikaluistelija.

Ura
---

Wüstin ensimmäinen kausi aikuisten kansainvälisellä tasolla oli 2004–2005, jolloin hän oli neljäs EM-kilpailuissa ja viides yleisluistelijoiden maailmanmestaruuskilpailuissa. Samana talvena hän voitti juniorien maailmanmestaruuden ja teki nuorten maailmanennätykset 1 000, 1 500 ja 3 000 metrillä.

Joulukuussa 2005 Wüst voitti Alankomaiden matkakohtaisissa mestaruuskilpailuissa 1 000, 1 500 ja 3 000 metrin kilpailut ja lunasti paikkansa Torinon olympiakisoihin. Vuonna 2006 hän saavutti pronssia Euroopan mestaruuskilpailuista ja voitti Torinon olympiakisoista 3 000 metrillä kultamitalin ja 1 500 metrillä pronssia. Yleisluistelun MM-kilpailuissa hän oli neljäs. Vuonna 2007 hän sijoittui yleisluistelijoiden EM-kisoissa hopealle ja voitti maailmanmestaruuden. Sprinttereiden MM-kilpailuissa hän sai hopeaa ja matkakohtaisissa MM-kilpailuissa kultaa 1 000 ja 1 500 metrillä sekä hopeaa joukkuetakaa-ajossa.

Wüst voitti tammikuussa 2008 ensimmäisen Euroopan mestaruutensa ja saavutti myöhemmin samana talvena yleisluistelun MM-hopeaa ja joukkuetakaa-ajon maailmanmestaruuden. Vuonna 2009 hän saavutti yleisluistelun MM-pronssia ja matkakohtaisissa MM-kilpailuissa hopeaa 1 500 metrillä ja joukkuetakaa-ajossa. Seuraavana talvena hän sai EM-hopeaa. 

Vancouverin 2010 olympialaisissa Wüst voitti kultamitalin 1 500 metrillä. Saman vuoden yleisluistelun MM-kilpailuissa Heerenveenissä hän sai pronssia. Vuonna 2011 hän sai hopeaa yleisluistelun EM-kilpailuissa ja voitti yleisluistelun maailmanmestaruuden Calgaryssa. Matkakohtaisissa MM-kilpailuissa hän saavutti kultaa 1 500 ja 3 000 metrillä sekä hopeaa 1 000 metrillä ja joukkuetakaa-ajossa.

Vuonna 2012 Wüst voitti yleisluistelun maailmanmestaruuden ja saavutti EM-kilpailuissa pronssia. Matkakohtaisissa MM-kilpailuissa hän sai kultaa joukkuetakaa-ajossa, hopeaa 1 500 metrillä ja pronssia 3 000 metrillä. Vuonna 2013 hän voitti Euroopan-mestaruuden Heerenveenissä ja yleisluistelun maailmanmestaruuden Hamarissa. Sotšin matkakohtaisissa MM-kilpailuissa hän voitti kultaa 1 500 metrillä ajalla 1.55,38, 3 000 metrillä ajalla 4.02,43 ja joukkuetakaa-ajossa sekä sai hopeaa 1 000 ja 5 000 metrillä.

Wüst voitti Euroopan-mestaruuden Hamarissa 2014. Samana vuonna hän voitti kultaa Sotšin olympialaisissa 3 000 metrillä ajalla 4.00,34 ja joukkuetakaa-ajossa sekä sai hopeaa 1 000, 1 500 ja 5 000 metrillä. Hän voitti samalla kaudella myös yleisluistelun maailmanmestaruuden Heerenveenissä. Hän voitti Euroopan-mestaruuden jälleen Tšeljabinskissa 2015. Heerenveenin matkakohtaisissa MM-kilpailuissa 2015 hän sai hopeaa 1 500 ja 3 000 metrillä sekä joukkuetakaa-ajossa. Hän oli samana vuonna toinen myös yleisluistelun MM-kisoissa Calgaryssa. 

Vuonna 2016 Wüst saavutti hopeaa Minskin EM-kilpailuissa. Kolomnan matkakohtaisissa MM-kilpailuissa hän sai kultaa joukkuetakaa-ajossa ja hopeaa 3 000 metrillä. Yleisluistelun MM-kilpailuissa Berliinissä hän saavutti hopeaa. Hän voitti yleisluistelun Euroopan-mestaruuden Heerenveenissä 2017. Saman vuoden matkakohtaisissa MM-kilpailuissa Gangneungissa hän voitti kultaa 3 000 metrillä ajalla 3.59,05 ja joukkuetakaa-ajossa sekä sai hopeaa 1 500 metrillä. Hän voitti 2017 myös yleisluistelun maailmanmestaruuden Hamarissa.

Wüst voitti Pyeongchangin olympialaisissa 2018 kultaa 1 500 metrillä ajalla 1.54,35 sekä saavutti hopeaa 3 000 metrillä ja joukkuetakaa-ajossa. 1 000 metrillä hän oli yhdeksäs. Saman vuoden yleisluistelun MM-kilpailuissa Amsterdamissa hän sai hopeaa. Hän saavutti Inzellin MM-kilpailuissa 2019 kultaa 1 500 metrillä ajalla 1.52,81 ja hopeaa joukkuetakaa-ajossa. Yleisluistelun MM-kilpailuissa hän oli viides oltuaan kahtenatoista edellisenä vuonna mitaleilla. Hän voitti 1 500 metrin ja joukkuetakaa-ajon Euroopan-mestaruuden 2020. Saman vuoden matkakohtaisissa MM-kilpailuissa Salt Lake Cityssä hän voitti kultaa 1 500 metrillä ajalla 1.50,92 sekä sai hopeaa joukkuetakaa-ajossa. Hän voitti 2020 yleisluistelun maailmanmestaruuden Hamarissa. Seuraavana talvena hän voitti joukkuetakaa-ajon maailmanmestaruuden Heerenveenissä. Vuonna 2022 hän saavutti EM-kilpailuissa kultaa joukkuetakaa-ajossa ja hopeaa 1 500 metrillä. Pekingin olympialaisissa 2022 hän voitti kultaa 1 500 metrillä ajalla 1.53,28, sai joukkuetakaa-ajossa pronssia ja oli 1 000 metrillä kuudes.

Wüst on voittanut maailmancupin kokonaiskilpailun kaudella 2012–2013 sekä sijoittunut toiseksi kaudella 2013–2014 ja kolmanneksi 2011–2012. 1 500 metrin maailmancupin kokonaiskilpailun hän on voittanut kausilla 2006–2007, 2013–2014 ja 2019–2020, sijoittunut toiseksi kaudella 2011–2012 sekä kolmanneksi kausilla 2005–2006, 2007–2008, 2010–2011, 2012–2013, 2018−2019 ja 2020–2021. 1 000 metrin cupissa hän oli toinen kaudella 2007–2008 ja 3 000/5 000 metrin cupissa kolmas 2014–2015.

Yksityiselämä
-------------

Wüst on avoimesti biseksuaali. Hän on aiemmin ollut parisuhteessa kaukalopikaluistelija Sanne van Kerkhofin kanssa.

Ennätykset
----------

| *Matka* | *Aika* | *Paikka* | *Päivä* |
| --- | --- | --- | --- |
| **500 m** | 38,44 | Heerenveen | 9. helmikuuta 2007 |
| **1 000 m**  | 1.12,64 | Salt Lake City | 15. helmikuuta 2020 |
| **1 500 m** | 1.50,70 | Salt Lake City | 10. maaliskuuta 2019 |
| **3 000 m** | 3.58,01 | Calgary | 12. helmikuuta 2011 |
| **5 000 m** | 6.54,28 | Sotši | 19. helmikuuta 2014 |

Lähteet
-------

* Ennätykset www.sskating.com-sivustolla (englanniksi)
* Saavutukset speedskatingnews.info-sivustolla (englanniksi) (saksaksi)

### Viitteet

1. ↑  Speed Skating World Single Distance Championships 2007 at Salt Lake City (usa) Women: 1000 m Sports123.com (englanniksi)
2. ↑  Speed Skating World Single Distance Championships 2007 at Salt Lake City (usa) Women: 1500 m Sports123.com (englanniksi)
3. ↑  Speed Skating World Single Distance Championships 2007 at Salt Lake City (usa) Women: Team Pursuit Sports123.com (englanniksi)
4. ↑  Kramer ja Sábliková luistelivat EM-kultaa *Yle.fi*.  10.1.2010. Viitattu 11.1.2010. [vanhentunut linkki]
5. ↑  Result Team Pursuit Ladies ISU. Viitattu 26.3.2013.
6. ↑  Halme, Panu: Alankomaiden Ireen Wüst luisteli kultaa naisten 3000 metrin finaalissa *Yle Urheilu*.  9.2.2014.  Arkistoitu 25.2.2014. Viitattu 9.2.2014.
7. 1 2  Essent ISU World Cup Heerenveen March 8-10, 2013 ISU. Viitattu 26.3.2013. (englanniksi)
8. 1 2  Essent ISU World Cup Heerenveen ISU. Viitattu 27.3.2014. (englanniksi)
9. 1 2  Essent ISU World Cup Berlin ISU. Viitattu 30.3.2012. (englanniksi)
10. ↑  WORLD CUP STANDINGS ISU. Viitattu 11.3.2020.
11. ↑  ISU World Cup 1500m Ladies Season: 2018 ~ 2019 *isuresults.eu*. Viitattu 26.3.2019. (englanniksi)
12. ↑  WORLD CUP STANDINGS ISU. Viitattu 25.3.2021. (englanniksi)
13. ↑  Buzinski, Jim: Out speedskater Ireen Wüst wins Olympic gold medal *Outsports*.  9.2.2014. Viitattu 13.2.2014.
14. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ireen Wüst**.
* Virallinen sivu

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Alankomaat

 |

 |